സ്വാതന്ത്ര്യത്തിെന്റ 74 വര്ഷങ്ങള്: ചര്ച്ചസംഗമം നടത്തി ദമ്മാം: ഇന്ത്യന് സ്വാതന്ത്ര്യ ദിനത്തോടനുബന്ധിച്ച് സ്വാതന്ത്ര്യത്തിെന്റ 74വര്ഷങ്ങള് മാറുന്ന ഇന്ത്യ എന്ന പ്രമേയത്തില് ഇന്ത്യന് കള്ച്ചറല് ഫൗണ്ടേഷന് ഐ.സി.എഫ് ദമ്മാം സിറ്റി സെക്ടര് ചര്ച്ചസംഗമം സംഘടിപ്പിച്ചു. ഐ.സി.എഫ് ദമ്മാം സെന്ട്രല് അഡ്മിന് സെക്രട്ടറി മുനീര് തോട്ടട സംഗമം ഉദ്ഘാടനം ചെയ്തു. സെക്ടര് പ്രസിഡന്റ് മുഹമ്മദ് കുഞ്ഞി അമാനി വിഷയം അവതരിപ്പിച്ചു. എതിര് ശബ്ദങ്ങളെ ഇല്ലാതാക്കാന് നടത്തുന്ന ശ്രമങ്ങള് ഇന്ത്യന് ജനാധിപത്യത്തിെന്റ അന്തസ്സത്ത ഇല്ലാതാക്കുമെന്നും പ്രാദേശികമായി ഉണ്ടായ സ്വാതന്ത്ര്യ സമര മുന്നേറ്റങ്ങളെ വരും തലമുറക്ക് കൂടി ബോധ്യപ്പെടുത്തുന്ന രീതിയില് നിലനിര്ത്താന് ആവശ്യമായ ശ്രമങ്ങള് ഉണ്ടാവണമെന്നും കേരളത്തില് ന്യൂനപക്ഷങ്ങളെ തമ്മിലടിപ്പിക്കാനെത്തുന്ന ഫാഷിസ്റ്റ് കുതന്ത്രങ്ങള് ചെറുത്തു തോല്പിക്കണമെന്നും ചര്ച്ചയില് സംസാരിച്ചവര് അഭിപ്രായപ്പെട്ടു. രിസാല സ്റ്റഡി സര്ക്കിള് നാഷനല് എക്സിക്യൂട്ടിവ് അംഗം സ്വാദിഖ് സഖാഫി ജഫനി, ഇസ്മാഇൗല് ഖുദ്സി, സിദ്ദീഖ് സഖാഫി ഓമശ്ശേരി, അബ്ദുറഹ്മാന് അശ്റഫി എന്നിവര് സംസാരിച്ചു. സെക്ടര് സംഘടന സെക്രട്ടറി അഷ്റഫ് ചാപ്പനങ്ങാടി മോഡറേറ്റര് ആയിരുന്നു.ഇൗ വര്ഷത്തെ എസ്.എസ്.എല്.സി പരീക്ഷയില് ഉന്നത വിജയം നേടിയ മുഹമ്മദ് ശമ്മാസ് തോട്ടട, മുഹമ്മദ് റൈഹാന് കൊടുവള്ളി എന്നിവര്ക്ക് ഉപഹാരം നല്കി. ആര്.എസ്.സി സ്റ്റുഡന്റ്സ് സര്ക്കിള് അംഗങ്ങള് അവതരിപ്പിച്ച ദേശഭക്തി ഗാനം, സ്പോട്ട് ക്വിസ് എന്നിവ പരിപാടിക്ക് മാറ്റുകൂട്ടി. സെക്ടര് സെക്രട്ടറി റമദാന് മുസ്ലിയാര് സ്വാഗതവും സിദ്ദീഖ് പാക്കത്ത് നന്ദിയും പറഞ്ഞു.